Twee met 1 000 kg dagga betrapVan die dagga waarop beslag gelê is. Foto: Verskaf Die Oos-Kaapse polisie het twee mans, onderskeidelik 18 en 20 jaar oud, in hegtenis geneem nadat dagga van meer as 1 000 kg in hul besit gevind is. Kapt. Jackson Manatha, polisiewoordvoerder, het gesê die mans is Sondag net ná middernag in die Nxaxho-nedersetting in Kentani, tussen Morgansbaai en Butterworth, in hegtenis geneem. “Die polisie het op inligting gereageer dat die verdagtes in besit van dagga was. Die polisie het op die perseel toegeslaan en op dagga wat 1 092 kg geweeg het beslag gelê,” het Manatha gesê. Die verdagtes moet Maandag in die Kentani-landdroshof verskyn op aanklag van die besit van dagga.